CELEX: 62013TA0496
Language: el
Date: 2015-06-11 00:00:00
Title: Υπόθεση T-496/13: Απόφαση του Γενικού Δικαστηρίου της 11ης Ιουνίου 2015 — McCullough κατά Cedefop [Πρόσβαση στα έγγραφα — Κανονισμός (ΕΚ) 1049/2001 — Έγγραφα αναφορικά με την ανάθεση δημόσιων συμβάσεων και τη σύναψη των σχετικών συμβάσεων — Αίτημα περί προσκομίσεως των εγγράφων στο πλαίσιο ποινικής διαδικασίας — Μη παροχή προσβάσεως — Εξαίρεση για την προστασία του ιδιωτικού βίου και της ατομικής ακεραιότητας — Εξαίρεση για την προστασία της διαδικασίας λήψεως αποφάσεων]

27.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/16
            
         Απόφαση του Γενικού Δικαστηρίου της 11ης Ιουνίου 2015 — McCullough κατά Cedefop
   (Υπόθεση T-496/13) (1)
   
   ([Πρόσβαση στα έγγραφα - Κανονισμός (ΕΚ) 1049/2001 - Έγγραφα αναφορικά με την ανάθεση δημόσιων συμβάσεων και τη σύναψη των σχετικών συμβάσεων - Αίτημα περί προσκομίσεως των εγγράφων στο πλαίσιο ποινικής διαδικασίας - Μη παροχή προσβάσεως - Εξαίρεση για την προστασία του ιδιωτικού βίου και της ατομικής ακεραιότητας - Εξαίρεση για την προστασία της διαδικασίας λήψεως αποφάσεων])
   (2015/C 245/19)
   Γλώσσα διαδικασίας: η αγγλική
   
      Διάδικοι
   
   
      Προσφεύγων: Colin Boyd McCullough (Θεσσαλονίκη, Ελλάδα) (εκπρόσωπος: Γ. Μάτσος, δικηγόρος)
   
      Καθού: Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop) (εκπρόσωποι: αρχικώς C. Lettmayr, στη συνέχεια M. Fuchs, επικουρούμενος αρχικώς από την Ε. Πετρίτση, δικηγόρο, στη συνέχεια Ε. Πετρίτση και Ε. Ρούσσου, στη συνέχεια Ε. Ρούσσου και Π. Ανέστης, δικηγόροι, και τέλος Π. Ανέστης)
   
      Αντικείμενο
   
   Αίτημα ακυρώσεως της αποφάσεως του Cedefop της 15ης Ιουλίου 2013 περί μη χορηγήσεως προσβάσεως στα πρακτικά του Διοικητικού του Συμβουλίου, σε εκείνα του Προεδρείου του και σε εκείνα της Συντονιστικής Ομάδας «Knowledge Management System», τα οποία καταρτίσθηκαν για την περίοδο μεταξύ 1ης Ιανουαρίου 2002 και 31ης Δεκεμβρίου 2005, αίτημα να υποχρεωθεί το Cedefop να παράσχει τα ζητηθέντα έγγραφα και αίτημα να επιτραπεί, δυνάμει του άρθρου 16 του κανονισμού (ΕΟΚ) 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Καταρτίσεως (ΕΕ ειδ. έκδ. 05/002, σ. 38), και του άρθρου 1 του Πρωτοκόλλου περί των προνομίων και ασυλιών της Ευρωπαϊκής Ένωσης, στις ελληνικές εθνικές αρχές να παραβιάσουν τους χώρους και τα κτήρια του Cedefop, σύμφωνα με την εφαρμοστέα ελληνική νομοθεσία, να διεξαγάγουν έρευνα και να προβούν σε κατασχέσεις στους χώρους και στα κτήρια αυτά, προκειμένου να εξευρεθούν τα ζητηθέντα έγγραφα και να διερευνηθεί η διάπραξη ενδεχόμενων παραβάσεων.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του Ευρωπαϊκού Κέντρου για την Ανάπτυξη της Επαγγελματικής Κατάρτισης (Cedefop) της 15ης Ιουλίου 2013 περί μη παροχής προσβάσεως στα πρακτικά του Διοικητικού του Συμβουλίου, σε εκείνα του Προεδρείου του και σε εκείνα της Συντονιστικής Ομάδας «Knowledge Management System», τα οποία καταρτίσθηκαν για την περίοδο μεταξύ 1ης Ιανουαρίου 2002 και 31ης Δεκεμβρίου 2005, στο μέτρο που με αυτήν δεν χορηγήθηκε πρόσβαση στα πρακτικά του Διοικητικού Συμβουλίου και του Προεδρείου, εξαιρουμένης της προσβάσεως στα ονόματα των μελών των τελευταίων.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Καταδικάζει το Cedefop στα δικαστικά του έξοδα, καθώς και στα τρία τέταρτα των δικαστικών εξόδων του Colin Boyd McCullough.
            
         
               4)
            
            
               Καταδικάζει τον Colin Boyd McCullough στο ένα τέταρτο των δικαστικών εξόδων του.
            
         
      (1)  ΕΕ C 344 της 23.11.2013.